DOT on lyhenne sanoista Digital Only Token ja se on esim. HD DVD- ja Blu-ray-levyillä käytettävissä oleva kopiointisuojaustekniikka, joka on määritetty osana AACS-kopiosuojausta. Jos käytössä ei ole digitaalista videon siirtotietä, joka tukee HDCP:tä ja DOT on käytössä elokuvassa, ei elokuvaa voida katsella ollenkaan kyseisellä soittimen ja näyttölaitteen yhdistelmällä.
DOT:ia ei ole toistaiseksi käytetty missään elokuvassa, eikä sen uskota yleistyvän tavallisissa elokuvissa, vaan se on tarkoitettu lähinnä ammattikäyttöön sekä esim. Screener-kopioiden ja teräväpiirtolähetysten suojaamiseen.